open-index/open-wikipedia-markdown huggingface dataset:
אוסלטאמיביר

שמאל|300px|ממוזער|טבליה של אוסלטאמיביר  
**אוסלטאמיביר** (באנגלית: **Oseltamivir**; שם מסחרי: **טמיפלו**) הוא  סם אנטי-ויראלית לטיפול ומניעה של שפעת מסוג A ו-B. ארגונים רפואיים רבים ממליצים לאנשים הסובלים מסיבוכי שפעת (או נמצאים בסיכון גבוה לסיבוכים) ליטול אוסלטאמיביר תוך 48 שעות מהתסמינים הראשונים של ההדבקה. כמו כן, ארגונים רפואיים רבים ממליצים על אוסלטאמיביר כתרופה למניעת זיהומים בקרב אנשים בסיכון גבוה, אך לא לאוכלוסייה הכללית. המרכז לבקרת מחלות ומניעתן (CDC) ממליץ לרופאים להשתמש באוסלטאמיביר, לטיפול באנשים בסיכון נמוך, לפי שיקול דעתם. אוסלטאמיביר נלקח דרך הפה, כגלולה או כנוזל. המלצות בנוגע לאוסלטמיביר שנויות במחלוקת וכך גם ביקורת על ההמלצות. סקירה של Cochrane משנת 2014 הגיעה למסקנה כי אוסלטמיביר אינה מפחיתה אשפוזים, וכי אין שום עדות להפחתה בסיבוכים של שפעת. שתי מטא-אנליזות הגיעו למסקנה שהיתרונות אצל מי שבדרך כלל בריאים אינם עולים על הסיכונים. כמו כן, הם מצאו מעט ראיות לגבי האם הטיפול משנה את הסיכון לאשפוז או למוות באוכלוסיות בסיכון גבוה. עם זאת, מטא-אנליזה אחרת מצאה כי אוסלטמיביר הייתה יעילה למניעת שפעת ברמה האישית.

תופעות לוואי שכיחות כוללות הקאות, שלשולים, כאבי ראש ובעיות שינה. תופעות לוואי אחרות עשויות לכלול תסמינים פסיכיאטריים והתקפים. בארצות הברית אוסלטאמיביר מומלצת לזיהום בשפעת במהלך ההיריון. וכבר נלקחה על ידי מספר קטן של נשים בהריון ללא סימנים של בעיות. ייתכן שיהיה צורך בהתאמת מינון בקרב אלו הסובלים מבעיות בכליות. אוסלטמיביר היא מעכב נוירמינידאז, מעכב תחרותי של האנזים נוירמינידאז של שפעת. האנזים נוירמינידאז חותך את החומצה הסיאלאית (הנמצאת על גליקופרוטאינים בפני השטח של תאי האדם) שמסייעת לוויריונים חדשים לצאת מהתא. לפיכך, אוסלטמיביר מונעת את שחרורם של חלקיקים נגיפיים חדשים. אוסלטמיביר אושרה לשימוש רפואי בארצות הברית בשנת 1999 והייתה מעכב הנוירמינידאז הראשון שהיה זמין במתן דרך הפה. אוסלטאמיביר נמצא ברשימת התרופות החיוניות של ארגון הבריאות העולמי, אך הועברה למעמד "משלים" בשנת 2017. גרסה גנרית אושרה בארצות הברית בשנת 2016, ובשנת 2017 הייתה זו התרופה ה-159 הנפוצה ביותר בארצות הברית, עם יותר משלושה מיליון מרשמים.

## קישורים חיצוניים

* 
* אוסלטאמיביר, באתר הכללית
* 

## הערות שוליים

קטגוריה:תרופות נוגדות נגיפים
קטגוריה:תרופות לפי א'-ב'
ברסבולדיה

**ברסבולדיה** (שם מדעי: *Barsboldia*) הוא סוג של דינוזאור בעל "מקור-ברווז" ממשפחת ההדרוזאוריים שחי בתור הקרטיקון במונגוליה לפני 70 מיליון שנה מזמננו. הסוג נקרא כך על שם החוקר המונגולי רינחן ברסבולד . הממצאים שלו כללו כמה חוליות גב, כמה צלעות ומאגן חלקי שהתגלו בתצורת נמגט  שבמדבר גובי, מונגוליה. הסוג תואר בידי החוקרות טרזה מריאנסקה  והלצ'קה אוסמולסקה .

## מאפיינים
מאפייני הדינוזאור כללו מספר חוליות גבוהות דמויות זיזים שאולי יצרו מפרש נמוך ובמבנה שלו הוא דמה להיפקרוזאורוס, אליו שייכו אותו בעבר. עם זאת החוליות של הזנב היו שונות מעט, כשחלק מהחוקרים רואים בזה סימן לזקנה ותו לא. היה זה דינוזאור גדול והחוקר גרגורי ס. פאול העריך את האורך שלו בעשרה מטרים ואת משקלו ב-5 טונות. בדומה לקרוביו הוא היה בעל לסת מוארכת ורחבה בעלת שיניים טוחנות רבות, שעזרו לו לטחון צמחייה קשה.

משייכים את הדינוזאור לקבוצה זאורולופיים, הקרובים לזאורולופוס, שגם הוא חי במזרח אסיה באותה תקופה.

## בתרבות
הברסבולדיה מופיע בסדרה כוכב פרהיסטורי לצד דינוזאורים נוספים כמו התריזינוזאורוס והטרבוזאורוס.

## קישורים חיצוניים

קטגוריה:זאורולופיים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1981
GoldenEye 007 (משחק וידאו, 1997)

**GoldenEye 007** הוא משחק ירי בגוף ראשון אשר יצא לשווקים ב-25 באוגוסט 1997. את המשחק פיתחה חברת Rare. המשחק הופץ על ידי חברת נינטנדו עבור קונסולת המשחק נינטנדו 64.

המשחק מבוסס על סרט הקולנוע הבריטי-אמריקאי משנת 1995 "גולדן איי" בזיכיון הסרטים של ג'יימס בונד. במשחק ישנה אפשרות לשחק כשחקן יחיד או לשחק במצב מרובי משתתפים. בחלק של המשחק המיועד לשחקן יחיד השחקן משחק את סוכן שירות הביון החשאי הבריטי ג'יימס בונד אשר מנסה למנוע מארגון פשע להפעיל נשק לוויני מיוחד על לונדון. במצב מרובי משתתפים יכולים להשתתף בו זמנית עד ארבעה שחקנים שונים המתחרים זה בזה.

המשחק נחשב למשחק חשוב בתולדות משחקי הירי בגוף ראשון, משום שהיה המשחק הראשון בז'אנר שהוכיח שמשחקים בז'אנר זה מסוגלים להצליח במיוחד גם בקונסולות משחק ולא רק במחשב האישי. כמו כן, הוא היה המשחק הראשון בז'אנר שהחל את המעבר מהגישה הסטנדרטית של משחקי פנטזיה בסגנון דום, לסגנון מציאותי יותר. בנוסף לכך, המשחק היה מראשוני משחקי הווידאו בקונסלות שהכיל מצב Deathmatch רב-משתתפים. המשחק מצוטט לעיתים רבות כאחד ממשחקי הווידאו הגדולים בכל הזמנים.

## קישורים חיצוניים

## הערות שוליים

קטגוריה:משחקי וידאו משנת 1997
קטגוריה:משחקי יריות ממוחשבים (גוף ראשון)
קטגוריה:משחקי נינטנדו 64
קטגוריה:משחקי התגנבות ממוחשבים
קטגוריה:משחקי וידאו שפותחו בממלכה המאוחדת
בורוגוביה

**בורוגוביה** (שם מדעי: *Borogovia*) הוא סוג של דינוזאור ממשפחת הטרודוניים שחי במשך הקרטיקון העליון שלפני 70 מיליון שנה במונגוליה. במראהו היה קרובם של הזאורורניתוידיז, ובעבר נחשב למין שלו אך הופרד עקב בדיקות חדשות בממצאיו.

המאובנים של הבורוגווייה התגלו בשנת 1971 בתצורת נמגט  שבמדבר גובי במחוז אומנוגובי במונגוליה בידי משלחת פולנית-מונגולית ותוארו בידי הפלאונטולוגית הלצ'קה אוסמולסקה  ב-1987. את השם הדינוזאור קיבל מהדמיון ליצורים הבדיוניים "בורוגווים" (borogoves), מתוך שירי הג'ברווקי, מהספר הרפתקאות אליס בארץ הפלאות של לואיס קרול.

הממצאים שלו היו מועטים וכללו בעיקר את מפרקי כף הרגל, עצמות ירך ומספר אצבעות. אורך עצם הטיבוריסי שנמצאה הגיעה ל-28 סנטימטרים, אורך הדינוזאור הכולל הגיע לשני מטרים בקירוב ומשקלו כ-20 קילוגרם. הוא היה צייד זריז שאולי כוסה בנוצות וניזון מטרף קטן כמו לטאות ויונקים שתפס.

מבנה האצבעות שלו היו כפופות מעט והזכירו מבנה של יען, כשהאצבע השנייה הייתה ארוכה וחזקה בהרבה מהאצבע השלישית המנוונת יותר, ככל הנראה להתאמה לריצה מהירה.

## קישורים חיצוניים

קטגוריה:טרודוניים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1987
ראלף בלאמי

**ראלף בלאמי** (באנגלית: **Ralph Bellamy**; 17 ביוני 1904 – 29 בנובמבר 1991) היה שחקן קולנוע, טלוויזיה ותיאטרון אמריקאי שהקריירה שלו השתרעה על שישה עשורים בתיאטרון, קולנוע וטלוויזיה בתפקידים ראשיים ומשניים.

## קורות חיים
נולד בשיקגו בשם ראלף רקספורד בלאמי. בגיל 15 עזב את הבית והקים להקת שחקנים משלו.

הוא החל להופיע על הבמה ב-1927 וב-1931 הופיע לראשונה בקולנוע בסרט "הסוד השישי" עם קלארק גייבל וג'ין הארלו". ב-1932 הופיע בסרט "רבקה מחוות סאניברוק"
ב-1934 הופיע בסרט "ספיטפייר" וב-1935 ב"הלדוראדו".

ב-1937 הופיע בסרט "האמת האיומה" לצידם של קלארק גייבל ואיירין דאן והיה מועמד לפרס אוסקר לשחקן המשנה הטוב ביותר.

ב-1940 הופיע בסרט "נערתו ששת" לצידם של קרי גרנט ואיירין דאן. הוא שיחק בארבעה סרטים בתפקיד הבלש אלרי קווין.

ב-1941 הופיע בסרט האימה "הזאב".

ב-1955 הופיע בסרט "משפטו של בילי מיטשל" לצדו של גרי קופר.

בשנות ה-50 השתתף בתשדיר לויצ"ו (לפי הסרט "איפה ידידה" בכאן 11).

בלאמי גילם ארבע פעמים את הנשיא פרנקלין דלאנו רוזוולט:
*במחזה "זריחה בקמפובלו", עליו הוענק לו פרס טוני על הביצוע הטוב ביותר על ידי שחקן ראשי במחזה ב-1957.
*ב-1960 הופיע בסרט "זריחה בקמפובלו" בתור הנשיא רוזוולט לצידה של גריר גרסון ששיחקה את אשתו. המחזה מתאר את התקופה הקשה של רוזוולט בעת שלקה בפוליו בבית הנופש שלו בקמפובלו, קנדה. לשם זה ביקר פעמים רבות במרכזי שיקום לחולים משותקים.
* בסדרת הטלוויזיה "רוחות מלחמה" (1983), שעליה היה מועמד לפרס אמי.
*בסדרת הטלוויזיה "מלחמה וזיכרון" (1988).

ב-1966 הופיע בסרט "המקצוענים".

ב-1968 הופיע בסרט האימה "תינוקה של רוזמרי" בתור רופא חורש מזימות.

ב-1983 הופיע בסרט "משנה מקום משנה מזל" לצידם של דן אקרויד ואדי מרפי.

סרטו האחרון היה "אישה יפה" (1990) לצידם של ריצ'רד גיר וג'וליה רוברטס.

## פרסי הוקרה
ב-1984 הוענק לו פרס מפעל חיים מטעם גילדת שחקני המסך.

ב-1986 הוענק לו פרס אוסקר לשם כבוד על תרומתו הייחודית למקצוע המשחק.

יש לו כוכב בשדרת הכוכבים של הוליווד וכוכב ב"שביל הכוכבים" בפאלם ספרינגס.

## פילמוגרפיה נבחרת
* רבקה בחוות סאניברוק (1932)
* שדים מעופפים (1933)
* ספיטפייר (1934)
*הלדורדו (1935)
* האמת האיומה (1937)
* נערתו ששת (1940)
* אלרין קווין בלש ראשי (1940)
* הזאב (1941)
* זריחה בקמפובלו (1960)
* המקצוענים (1966)
* תינוקה של רוזמרי (1968)
* "נשות הרופאים" (1971)
* "האנטר" (1977)
* משנה מקום משנה מזל (1983)
* אישה יפה (1990)

## קישורים חיצוניים

* 
* 

קטגוריה:אמריקאים ילידי אילינוי
קטגוריה:שיקגו: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס טוני: שחקנים
קטגוריה:זוכי אוסקר: פרסי כבוד
קטגוריה:זוכי פרס גילדת שחקני המסך - מפעל חיים
קטגוריה:אמריקאים שנולדו ב-1904
קטגוריה:אמריקאים שנפטרו ב-1991
חמסה חמסה

"**חמסה חמסה**" הוא סינגל של הזמרת הישראלית עדי ביטי, אשר יצא לאור ב-25 באוקטובר 2020.

## רקע וכתיבה
השיר נכתב והולחן על ידי עדי ביטי, עומרי 69 סגל והוד "BEMET" מושונוב, והוא מכיל בתוכו את סגנונות הפופ והטראפ. בשיר, על פי דברי מאקו, עוסקת ביטי ב"תחושת 'העין הרעה' שעשו ועושים לה בתור זמרת מוכרת שהתפרסמה בגיל צעיר".

## וידאו קליפ
הווידאו קליפ של השיר הופק על ידי טל הנדלסמן, בוים על ידי אדם דויטש ופורסם בערוץ היוטיוב של ביטי בסמוך לצאת הסינגל עצמו. בקליפ נראית ביטי במקומות שונים, תוך שהיא מחליפה תלבושות שונות (רובן מינימליות) למשך הקליפ, לצד רקדנים המלווים אותה ואישה עירומה ממוצא אסייתי, שגופה משמש כמגש ממנו אוכלים מנות סושי. תוך פחות מיממה, הגיע הקליפ ללמעלה מחצי מיליון צפיות והתברג במקום הראשון ברשימת "הסרטונים החמים" של יוטיוב.

### דיון ציבורי
הקליפ עורר עניין בשל תוכנו המיני. חברת הכנסת תהלה פרידמן מתחה ביקורת על תוכנו של הקליפ בציוץ טוויטר, בו כתבה: . ביטי הגיבה לפרידמן ואמרה כי "אנשים בלי עבודה, בלי יכולת קיום, מפעלי חיים של אנשים קורסים – והגברת תהלה בזה עוסקת. מסתבר שיש הרבה זמן פנוי בכנסת". כיוון שהתראיינה והגיבה ללא אישור דובר צה"ל, היא נשפטה ונגזרו עליה חמישה ימי מחבוש על תנאי. העיתונאית יסמין לוי מתחה ביקורת על גישתה של פרידמן ועל תגובת צה"ל.

גם מבקרי מוזיקה ביקרו את הקליפ, ותיארוהו כ"סרט פורנוגרפי" המתאים באופיו לקהל הילדים והנוער. לעומתם יצאה קורין גדעון להגנתה של ביטי.

## ביקורת
לצד המחלוקת על הווידאו קליפ הנלווה לו, השיר ספג גם ביקורת מוזיקלית. מתן שרון הגדיר את סגנון השיר ב-Time Out ישראל כ"אריאנה גרנדה מעלי אקספרס" וטען כי "הטראפ-פופ הישראלי החקייני מיצה את עצמו ומת". באופן דומה, דודי פטימר ממעריב אונליין תיאר את השיר כ"נועה קירל לעניים" ואמר כי "השיר חרא. בעצם זה אחד משירי הפופ הגרועים שביטי הוציאה, גם מבחינת הטקסט המטופש שמתיימר ללא לאות להשתמש בסלנגים עכשוויים ללא שום משמעות, 'בשר' או עניין, השירה של ביטי גרועה וטכנית מדי והלחן? ובכן, נשמע כמו גרסת 'מיליון דולר' (של נועה קירל) לעניים". מבקר המוזיקה יוסי חרסונסקי הגדיר את השיר כ"תפארת הרע", וכ"חד־ממדי, דליל, פלקטי, רדוד, שטחי". באתר "וואלה!" תוארה היצירה כ"שיר מאוד גרוע עם קליפ נוראי".

## קישורים חיצוניים

* 
* 
* לדף השיר באתר הספרייה הלאומית

## הערות שוליים

קטגוריה:שירים בעברית
קטגוריה:שירים שהופקו על ידי עומרי 69 סגל
קטגוריה:וידאו קליפים מעוררי מחלוקות
קטגוריה:שירי מוזיקת טראפ
קטגוריה:מחלוקות סביב טענות לתועבה במוזיקה
קטגוריה:סינגלים בהוצאת Mobile1 Music
גרוס מורן (ניופאונדלנד)

**גרוס מורן** (באנגלית: **Gros Morne**; מילולית: ההר הגדול הבודד) הוא הר בהרי לונג ריינג', הממוקם במערב האי ניופאונדלנד בפרובינציית ניופאונלנד ולברדור שבקנדה.

ההר ממוקם בשטח הפארק הלאומי גרוס מורן. 

גובהו של ההר 807 מטרים מעל פני הים. ההר הוא הפסגה השנייה בגובהה באי ניופאונלנד (הפסגה הגבוהה ביותר היא הר הקאבוקס).

ההר מתנשא לגובה של 707 מטרים מעל סביבתו.

ההר מכוסה עצים עד לגובה של 600 מטרים מעל פני הים.

## היסטוריה
### מקור השם

ההר מנותק משאר הרי לונג ריינג', והוא "מבודד" מהם.

שמו של ההר תיאורי.

## תיירות

ההר הוא אתר תיירות פופולרי - האתר המתויר ביותר באי ניופאונלנד. בהר מסלולי טיפוס, ומסלולי סקי.

## לקריאה נוספת

• Michael Burzynski, **[https://books.google.co.il/books?id=GqhqZ3rM7eMC&pg=PA1&lpg=PA1&dq=%22Gros+Morne%22+Mountain+Canada&source=bl&ots=a0Z-FynEBc&sig=ACfU3U0YEWplBZfGhRZNBCCRa26ZGkJDZQ&hl=en&sa=X&ved=2ahUKEwjl27Cb4tXsAhXixoUKHQXVBwM4ZBDoATAGegQIChAC#v=onepage&q=%22Gros%20Morne%22%20Mountain%20Canada&f=false Gros Morne National Park]**

• Tim Jepson, Phil Lee, **[https://books.google.co.il/books?id=92iMgE8GYQ4C&pg=PA505&lpg=PA505&dq=%22Gros+Morne%22+Mountain+Canada&source=bl&ots=udkVf-zikW&sig=ACfU3U0PHCw3juevohvj1ubYKCAS54ZKPg&hl=en&sa=X&ved=2ahUKEwjl27Cb4tXsAhXixoUKHQXVBwM4ZBDoATAHegQICBAC#v=onepage&q=%22Gros%20Morne%22%20Mountain%20Canada&f=false The Rough Guide to Canada]**

## קישורים חיצוניים

* הר גרוס מורן באתר summitpost
* תרשים הנוף הנשקף מהר גרוס מורן באתר peakvisor
* מפה טופוגרפית תלת־ממדית של אזור הר גרוס מורן 
* מידע על סקי על הר גרוס מורן
* מסלול הטיפוס על הר גרוס מורן באתר trailpeak
* תצלומי טיפוס במעלה הר גרוס מורן
* תחזית מזג אוויר עדכנית ארוכת טווח עבור הר גרוס מורן (לפי גבהים)
* 

## הערות שוליים

קטגוריה:ערכים שבהם תבנית בריטניקה אינה מתאימה
גרוס
Something for Nothing (סרט)

**Something for Nothing** (ברוסית: **Кое-что задаром**; מילולית: "משהו בחינם") הוא סרט קצר עלילתי בבימויו של אלכסיי טליזין על פי יצירתו של רוברט שקלי באורך 22 דקות. הקרנת הבכורה של הסרט נערכה ב-23 באוגוסט 2020, במהלך פסטיבל הסרטים הקצרים KoRoChe והועלה לצפייה דיגיטלית על גבי שרתי KinoPoisk HD באותה שנה.
## רקע
רוברט שקלי פרסם את הסיפור הקצר "Something for Nothing" כסיפור הומוריסטי, שפורסם לראשונה במגזין Galaxy Science Fiction בשנת 1954 ובאוסף Citizen in Space משנת 1955. העיבוד הראשון לסיפור היה הסרט הקצר The Utilizer שצולם בשנת 1996 והייתה עבודת הבימוי היחידה של מומחה האפקטים המיוחדים קרייג בארון (Craig Barron). הסרט זכה בפרס פסטיבל הסרטים הבינלאומי בשיקגו על אפקטים מיוחדים, אך מעולם לא הוצג לקהל הרחב.

העלילה מגוללת את סיפורו של ג'ו קולינס כשהוא מתעורר בוקר אחד, כדי למצוא במפתיע בחדרו קובייה עם הכיתוב "Class A Recycler". לאחר כמה ניסויים, הוא הגיע למסקנה שזה מה שתמיד חלם עליו, משהו להגשים את תשוקותיו וכאן קולינס עמל לספק את צרכיו ההולכים וגוברים: הוא מזמין ארמונות ובארות נפט, כסף ומכוניות, עדרי בקר ולהקות בלט. יום אחד הוא מבטל ברשלנות, את כל יתרונותיו המהותיים ומבקש אלמוות. ופתאום הוא לומד שהמכשיר אינו אלא רק מכונת אשראי, העברת שירותים בזמן ובמרחב. אבל במוקדם או במאוחר ייאלץ צריך לשלם על הכל. עם זאת, הוא עדיין משיג משהו בחינם: כלומר אלמוות, כדי לחשב את החוב מהמחצבות, במשך כמה אלפי שנים.
## תקציר עלילת הסרט
לוס אנג'לס. שנת 1985. בלש המשטרה מקס פלמברק מחפש אזרחים נעדרים. במהלך חקירה הוא מגיע למסקנה כי היעלמויות האנשים קשורות זו לזו ועם נושא מסוים, שנחזה שוב ושוב על ידי עדים, שאחד מהם מת באופן מסתורי. במקרה זה, החשד למותו נופל על מקס. הנהגת מחלקת המשטרה משעה את הבלש מעבודתו, אך לאחר שאיבד את התג שלו, הוא ממשיך בחקירה עצמאית בתקווה להחזיר את שמו הטוב ולחשוף את הסוד.
## שחקנים ודמויות
* איגור בוטווין - מקס פלמברק
* ואלרי קוחארשין - סטיבן ווקר, לויטננט המשטרה, מפקדו של מקס
* איגור ליפאנוב ריי היקס, בלש
* איגור גריגורייב - טוני פרייס, עורך דין
* אלכסנדר פונומאריוב
* מקסים אודאלוב - פליין, סוכן ברית הגנת האזרח
* מיכאיל לפידוס
## הפקה
הפקת הסרט מומנה במקור בכסף שגויס באמצעות שירות מימון המונים. יוצרי הסרט הדגישו כי כמה אלמנטים מעבודתו הקצרה של שקלי הורחבו על ידיהם בכוונה. הגרפיקה הממוחשבת בסרט נוצרה באמצעות תוכנת VFX, ששימשה גם ליצירת גרפיקה לסרט עלייתה של ג'ופיטר.

הצילומים נערכו בסנקט פטרבורג מאז 2015. ב-11 באוקטובר 2018 הסתיימו צילומי הסרט, לאחר שסבלה מעיכובים ודחיות שונות. ביולי 2020 הסרט כבר הושלם במלואו, אורכו: 22 דקות.
## שיווק
הטיזר הרשמי הראשון שוחרר בערוץ היוטיוב הרשמי של הבמאי ב-16 במאי 2015. טריילר טיזר מלא שוחרר באותו ערוץ יוטיוב ב-31 במאי 2018.

## קומיקס
במקביל ליצירת הסרט, נכתבה ואוירה רצועת קומיקס לסרט שכותרתה "מחלקת הקוונטים" («Квантовый департамент»). הקומיקס הוצג לציבור בסנקט פטרבורג.

## לקריאה נוספת
* Encyclopedia for Children. World Literature. T. 2 / chapters. ed. V. Volodin - M: Avanta +, 2001. - P. 568.
## קישורים חיצוניים
* 

* סנקט פטרבורג כלוס אנג'לס הקודרת

## הערות שוליים

קטגוריה:סרטי 2020
קטגוריה:סרטים ברוסית
קטגוריה:לוס אנג'לס בקולנוע
קטגוריה:סרטי מותחן פסיכולוגיים
קטגוריה:סרטי מתח רוסיים
קטגוריה:סרטי פנטזיה רוסיים
קטגוריה:מימון המונים
קטגוריה:סרטי בלשים
קטגוריה:סרטי משטרה
קטגוריה:סרטים רוסיים מבוססי ספרים
קטגוריה:סרטים קצרים
הארמון הלאומי (מקסיקו)

**הארמון הלאומי** (בספרדית: **Palacio Nacional**) הוא מקום מושבה של הממשלה הפדרלית במקסיקו. הוא ממוקם בכיכר המרכזית של מקסיקו סיטי, פלאסה דה לה קונסטיטוסיון. אתר זה היה ארמון עבור המעמד השליט במקסיקו מאז האימפריה האצטקית וחלק ניכר מחומרי הבנייה של הארמון הנוכחי הם מהמקור שהיה שייך למנהיג מוקטסומה השני מהמאה ה-16.

הבניין משמש ומסווג כבניין ממשלתי, הארמון הלאומי, עם חזית הטיזונטל האדומה שלו, ממלאת את כל צדו המזרחי, לאורך של למעלה מ-. זהו ביתם של כמה משרדי ממשל כמו האוצר הפדרלי וגם הארכיון הלאומי. משמש כמעונו הרשמי של נשיא מקסיקו.

## קישורים חיצוניים
* 

* אל זוקאלו דה לה סיודד דה מקסיקו
* הארמון הלאומי של מקסיקו סיטי. ביקור, סקירה ותמונות של פלאסיו נסיונל במקסיקו סיטי
* מוזיאון וירטואלי. סיור וירטואלי בארמון הלאומי

קטגוריה:ערכים שבהם תבנית בריטניקה אינה מתאימה
קטגוריה:מקסיקו סיטי: מבנים
קטגוריה:מקסיקו: ארמונות
קטגוריה:אמריקה: מעונות רשמיים
גרוס מורן (ראוניון)

**גרוס מורן** (באנגלית: **Gros Morne**) הוא פסגה געשית במזרח האי ראוניון.

הפסגה ממוקמת מצפון לעיירה קילאו, ובסמוך ממערב לפסגת פיטון דה נז'.

גובהה של הפסגה 3,019 מטרים מעל פני הים, והוא ההר השני בגובהו באי (אחרי הר פיטון דה נז', שגובהו 3,070 מטרים מעל פני הים).

נהר ריוויר דה גאלט (Rivière des Galets) זורם לאורך מורדותיה המערביים של הפסגדה.

ההר תלול, והטיפוס על ההר קשה.

## היסטוריה
### הטיפוס על ההר

הטיפוס הראשון לפסגת ההר אירע בשנת 1939.

## לקריאה נוספת

• Insight Guides, **[https://books.google.co.il/books?id=EfCcDwAAQBAJ&pg=PT398&lpg=PT398&dq=%22Gros+Morne%22+%22Réunion%22&source=bl&ots=Jz2-z8Iinj&sig=ACfU3U241k-hlKDWRWWyFdHXJ9-MHEV3cQ&hl=en&sa=X&ved=2ahUKEwiRhZGU6tXsAhWEzYUKHUv2CN44UBDoATAGegQICRAC#v=onepage&q=%22Gros%20Morne%22%20%22Réunion%22&f=false Insight Guides Mauritius, Réunion & Seychelles]**

## קישורים חיצוניים

* גרוס מורן באתר משרד התיירות של ראוניון
* תיאור ההר
* מפת אזור הר גרוס מורן
* תצלומי הנוף הנשקף מפסגת גרוס מורן
* מזג אוויר נוכחי עדכני בהר גרוס מורן
** תחזית מזג אוויר עדכנית ארוכת טווח עבור הר גרוס מורן (לפי גבהים)
** סטטיסטיקות מזג אוויר ונתוני מזג אוויר היסטוריים עבור הר גרוס מורן
* 

## הערות שוליים

גרוס מורן
גרוס מורן
Enoc

***Enoc*** (ראשי תיבות של: **El Negrito Ojos Claros**, באנגלית: **The Black Kid, Light Eyes**) הוא אלבום האולפן הרביעי של הזמר הפורטוריקני אוזונה. האלבום יצא לאור ב-6 בספטמבר 2020, על ידי חברות התקליטים סוני מיוזיק לטין ואאורה מיוזיק.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי פלטינה כפולה ומעלה בארצות הברית
קטגוריה:אלבומי חברת סוני מיוזיק לטין
ארמון המהפכה (הוואנה)

**ארמון המהפכה** (בספרדית: **Palacio de la Revolución**) הוא ארמון בהוואנה שבקובה בכיכר המהפכה המשמש כבית ממשלת קובה ומעונו של ראש המדינה.

## היסטוריה
הצו לבנות את הארמון ניתן על ידי הנשיא קרלוס פריו סוקאראס בשנת 1943. זה היה אמור להיות מקום מושבם של בית המשפט העליון והתובע הכללי. הוא תוכנן על ידי האדריכל פרז בנוטה בשנת 1943, כאשר הבנייה הסתיימה כעבור עשור בשנת 1957. בשנים 1964–1965 בוצעו שינויים בבניין כדי להתאים אותו לארמון המהפכה הנוכחי.

בשנת 1965 הורתה הממשלה המהפכנית בראשות פידל קסטרו להעביר את מושב השלטון לארמון זה.

## שימושים
[ממוזער|קבלת פנים ל[נשיא ברזיל לשעבר לואיז אינסיו דה סילבה בחדר השרך, שנמצא בארמון המהפכה.]]
[ממוזער|[ולדימיר פוטין בוחן את משמר הכבוד של הצבא בארמון המהפכה בהוואנה.]]
הבניין מחולק לשלושה אזורים, כאשר הראשון הוא משרד מועצת השרים. השני הוא מטה מועצת המדינה ומשרדי הנשיא וסגן הנשיא. האחרון הוא משרדי הוועד המרכזי של המפלגה הקומוניסטית בקובה.

### אולמות

* היכל השרך - נקרא על שם מספר רב של צמחי שרך המקיפים אותו. כאן מקבל נשיא קובה מנהיגים בינלאומיים שמבקרים במדינה.
* משרד הנשיאות - לשכת הנשיא
* אולם התיאטרון
* בית חולים ממשלתי

## קישורים חיצוניים

## הערות שוליים

קטגוריה:הוואנה: מבנים
קטגוריה:אמריקה: מעונות רשמיים
דיסלוקוזאורוס

**דיסלוקוזאורוס** (שם מדעי: *Dyslocosaurus*; משמעות השם: "לטאה של מקום עני") הוא סוג של דינוזאור ממשפחת הדיקראוזאוריים שחי באמריקה הצפונית במשך היורה העליון. סוג זה קרוב לדיקראוזאורוס, והוא התגלה ב-1963 בתצורת לאנס  שבויומינג. 

הסוג תואר ב-1992 בידי החוקרים ג׳ון סטנטון מקינטוש (John Stanton McIntosh), ויליאם קומבס (William Coombs) ודייל ראסל (Dale Russell) כשמשמעות שם הדינוזאור הוא: "dys" - רע/עני, "locus" - מקום ו-"saurus" - זוחל/לטאה, כלומר: "לטאה בעלת מקום עני", זאת עקב התנאים הקשים בהם המאובנים התגלו ומצבם הרעוע. הממצאים נלקחו למוזיאון הטבע של בנסקי  שבאוניברסיטת אמהרסט, מסצ'וסטס.

דינוזאור זה דמה במראהו לדיפלודוקוס, אך שונה ממנו במבנה הרגליים ובייחוד במספר הטפרים הכבדים שבכפות הרגל. הוא היה בעל 4 או 5 טפרים בקצות רגליו, בניגוד לשלושה אצל רוב הדיפלודוקיים. דבר זה גרם לסווג אותו למשפחת הדיקראוזאוריים. החוקר תומאס הולץ הבן העריך את אורכו ב-18 מטרים ואת משקלו ב-6 טונות.

החוקרים פול סרנו וג'פרי א. וילסון טוענים שדינוזאור זה לא אמיתי, אלא כימרה שנוצרה מעצמות זאורופודים יחד עם תרופודים שהתקבצו יחדיו ומזה מראה הכפות הייחודיות. חוקרים אחרים רואים בו סוג לגיטימי. אם סוג זה הוא תקף הוא הדינוזאור השני ממשפחתו שחי באמריקה הצפונית לצד הסוואסיה .

## קישורים חיצוניים

קטגוריה:דיקראוזאוריים
קטגוריה:דינוזאורים שחיו ביורה עליון באמריקה הצפונית
עמי (מגזין)

**עמי** (באנגלית: **Ami Magazine**) הוא מגזין חדשות בינלאומי בשפה האנגלית הפונה לקהילה היהודית אורתודוקסית ומודפס מדי שבוע בניו יורק ובישראל.

## היסטוריה ופעילות
המגזין הוקם ב-2010 בידי זוג נשוי, הרב יצחק פרנקפורטר, שכיהן קודם לכן כעורך תורני בשבועון "משפחה", ואשתו רחי פרנקפורטר, שהייתה עורכת הדסק האמריקאי באותו שבועון.

בין הישגיו של העיתון ראיונות אישיים עם רבנים בכירים שאינם מרבים להתראיין, בהם הרב יששכר דוב רוקח מחסידות בעלזא והרב משולם דוד סולובייצ'יק, וראיונות מיוחדים עם הצמרת הפוליטית בארצות הברית.

פרסום מאמר על טרור יהודי דתי שיוחס לאוהדי העדה החרדית הירושלמית הביא לגינוי ואיסור על קריאת המגזין מצד רבנים משכונת ויליאמסבורג בברוקלין שבניו יורק (לצד איסור על 'משפחה' ו'המודיע'). עם זאת, רבנים אחרים, בהם האדמו"ר הרב אהרן טייטלבוים מסאטמר, גינו מאז כמה מהקהילות המרכיבות את העדה החרדית בשל ההקצנה שיוחסה להם במגזין.

המגזין מפיק מגזין נשים ומגזינים מקצועיים נוספים, שמצורפים לעיתון מדי שבוע. סופרי המגזין נשלחים למשימות עיתונאיות בכל רחבי ארצות הברית והעולם.

## אופי וסגנון
בעמי מתקיימים ראיונות ייחודיים עם ידוענים ואישי ציבור, יהודים ושאינם יהודים, בהם דובר הבית הלבן שון ספייסר וארי פליישר, יועץ נשיא ארצות הברית בתקופת פרשת ווטרגייט ג'ון דין , הסנאטורים טד קרוז ומרקו רוביו, ניוט גינגריץ', רון פול וג'ורג' פטאקי; וכן אדמו"רים ורבנים, בהם האדמו"ר מבעלז הרב ישכר דב רוקח, האדמו"ר מסאטמר הרב אהרן טייטלבוים, רבי שמואל אוירבך, ראש ישיבת בריסק בירושלים הרב משולם דוד הלוי סולובייצ'יק ועוד.

[ממוזער|ג'ייק טורקס בשער מגזין עמי, בתצלום מ[מסיבת עיתונאים|מסיבת העיתונאים הראשונה של דונלד טראמפ כנשיא ארצות הברית]]
העיתונאי הפוליטי של עמי, אברהם יעקב טֶרְקֶלְטָאוּבּ  שמוכר בשם העט ג'ק טורקס (Jake Turx), נמנה עם צוות העיתונאים של הבית הלבן  בכהונתו של דונלד טראמפ. במסיבת עיתונאים שנערכה ב-כ' בשבט ה'תשע"ז (16 בפברואר 2017), שאל טורקס את טראמפ על עמדתו ביחס לאיומים אנטישמיים ברחבי ארצות הברית, אך טראמפ, שחש מואשם באנטישמיות, קטע את טורקס והתנער מהאשמה שהופנתה כלפיו לדעתו. לדברי מערכת המגזין הדבר הביא לחשיפה של המגזין והגביר את הפופולריות שלו.

כתבי המגזין נשלחים לסיקורים בכל רחבי ארצות הברית ומחוצה לה. במהדורות החג המוגדלות מסוקרים לרוב ביקורים של כתבי המערכת במקומות מרוחקים בהם קיימים קהילות יהודיות או ילידים יהודיים המתגוררים באותם מקומות. בהם: צפון קוריאה, אפגניסטן, לבנון, עיראק, ערב הסעודית, קובה  ועוד.

לדברי עורך המגזין ובעליו, יצחק פרנקפורטר, קיימת בקרה בתוכן המגזין, על מנת לשמר את צביונו החרדי; כך לדוגמה לא מופיעות במגזין תמונות של נשים, ואף לא צלליות של נשים. המגזין פרסם כתבה אוהדת לקהילת לב טהור ולמנהיגה שלמה הלברנץ, וכן כתבה המנסה לגמד את המחלוקת בציבור הליטאי, ובעיקר את הפער האידאולוגי בין מנהיגי הפלגים, רבי אהרן יהודה לייב שטינמן ורבי שמואל אוירבך.

## כותבים בולטים
* ג'ון לופטוס  - בעל טור קבוע
* רפאל מדוף - בעל טור
* הרב מרדכי קמנצקי - ראש ישיבה אמריקאי
* הרב משה טאוב  - עורך רבני-תורני, רבה של המועצה הלאומית של ישראל הצעיר  ומשגיח כשרות בבאפלו
* ג'ק טורקס  - כתב הבית הלבן של המגזין
* הרב שת טאוב  - רב חסידי ומטפל בהתמכרויות

## קישורים חיצוניים
* 
* 
* טלטלה נוספת בשוק העיתונות החרדית, באתר אקטואליק, 18 בדצמבר 2013
* 

## הערות שוליים

קטגוריה:ארצות הברית: עיתונים
קטגוריה:עיתונות חרדית
קטגוריה:יהדות ארצות הברית: עיתונים
קטגוריה:מגזינים שהוקמו בשנת 2010
איוואן ריבקין

**איוואן פטרוביץ' ריבקין** (ברוסית: **Ива́н Петро́вич Ры́бкин**; נולד ב-20 באוקטובר 1946) הוא פוליטיקאי רוסי. הוא שימש כיושב ראש הדומה הממלכתית של רוסיה בשנים 1994–1996 וכמזכיר מועצת הביטחון בשנים 1996–1998. הוא התמודד לתפקיד נשיא רוסיה בשנת 2004, לפני שנשר מהמרוץ לאחר שנחטף וכביכול סומם על ידי קציני שירות הביטחון הפדרלי.

## חיים מוקדמים
הוא נולד בכפר סמיגורקה, שבמחוז וורונז'. בשנת 1968 סיים ריבקין את לימודיו במכון החקלאי של וולגוגרד ובשנת 1991 באקדמיה הסובייטית למדעי החברה.

## קריירה פוליטית
לאחר קריירה בשורות נמוכות יותר של המפלגה הקומוניסטית, נבחר ריבקין לציר בקונגרס הרפובליקה הסובייטית הפדרטיבית הסוציאליסטית הרוסית בשנת 1990. בשנת 1993 הפך ריבקין לחבר במפלגה האגררית של רוסיה ובאותה שנה בדצמבר הוא נבחר לחבר הדומה הממלכתית.

### יושב ראש הדומה
בשנת 1994 נבחר ריבקין ליושב ראש הדומה. בינואר 1995 הוא הפך לחבר במועצת הביטחון של הפדרציה הרוסית וביולי של אותה שנה מונה ריבקין למנהיג גוש איוואן ריבקין, לקראת הבחירות הפרלמנטריות.

גוש איוואן ריבקין קיבל 1.39% מהקולות בבחירות לרשות המחוקקת ברוסיה בשנת 1995 וירד אל מתחת לאחוז החסימה שעמד על 5%.

במרץ 1998 מונה ריבקין לסגן ראש הממשלה לענייני חבר המדינות.

### מועמד לנשיאות וחטיפתו
בשנת 2004 ריבקין היה מועמד מטעם המפלגה הליברלית של בוריס ברזובסקי לבחירות לנשיאות רוסיה. במהלך הקמפיין, ב-2 בפברואר 2004, הוא האשים את הנשיא המכהן ולדימיר פוטין בארגון פעולות הטרור ברוסיה בשנת 1999 ובמעורבות בפעילות עסקית עם יורי קובאלצ'וק, מיכאיל קובאלצ'וק, גנאדי טימצ'נקו, בעסקות מפוקפקות בנוגע לחברת KiNEx ובנק "רוסיה". הוא האשים את פוטין במעילה בחלק עצום מהתזרים הכספי של המדינה.

מועמדותו של ריבקין התאימה מאוד לפוליטיקה של ברזובסקי. למרות שהאמינו כי ריבקין, ולו באופן אופטימי, לא יוכל לקבל יותר מ-2% מהקולות, האמינו גם שהוא עשוי לקבל מימון מספיק משמעותי מברזובסקי כדי שיוכל לתזמן כמות משמעותית של מחאה נגד פוטין בקמפיין לקראת הבחירות.

בפברואר 2004 נעלם ריבקין למשך 4 ימים בנסיבות מסתוריות. יממה לאחר חזרתו האשים את ממשל פוטין בשותפות להתקפות במוסקבה בשנת 1999 שהובילו למלחמה ברפובליקה הצ'צ'נית. חמישה ימים לאחר מכן הופיע ריבקין בקייב. מאוחר יותר הצהיר כי נחטף וסומם על ידי סוכני שירות הביטחון הפדרלי שפיתו אותו לאוקראינה והבטיחו לתאם פגישה עם מנהיג צ'צ'ניה לשעבר אסלאן מסחאדוב. עם הגעתו הוצע לו כיבוד בדירה, ואז הוא חש "מנומנם מאוד". לאחר שהיה מחוסר הכרה, התעורר ב-10 בפברואר. עם התעוררותו הוצגה לו קלטת וידאו בה הוא מבצע "מעשים מרדניים" בניצוחם של "סוטים איומים". נאמר לו שהקלטת תפורסם ברבים אם ימשיך בקמפיין הנשיאותי שלו. לדברי אלכסנדר ליטוויננקו, ככל הנראה סוכני הפ.ס.ב. טיפלו בריבקין בסם אמת.

ריבקין אמר כי הוא חושש לשלומו אם יחזור לרוסיה, ובעוד הוא ממשיך בתחילה במסע הפרסום שלו מעבר לים, ב-5 במרץ 2004, הוא נסוג מהמרוץ ואמר שאינו רוצה להיות חלק מ"הפארסה הזו", שכן הוא קרא לבחירות.

ריבקין תמך בתנועות האופוזיציה הרוסית, במהלך המחאות ברוסיה בשנת 2011, אך מאז צמצם מאוד את פעילותו הפוליטית ואינו משתתף באירועים ציבוריים.

## קישורים חיצוניים

## הערות שוליים

קטגוריה:יושבי ראש הדומה הממלכתית
קטגוריה:סגני ראש ממשלת רוסיה
קטגוריה:חברי הדומה הממלכתית
קטגוריה:פוליטיקאים רוסים
קטגוריה:מועמדים לנשיאות רוסיה
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1946
פרסי בחירת הקהל ה-46

**הטקס ה-46 של [[פרס בחירת הקהל|פרסי בחירת הקהל]]** התקיים ב-15 בנובמבר 2020. דמי לובאטו הנחתה את הטקס.

## זוכים ומועמדים
המועמדים הוכרזו ב-1 באוקטובר.

### סרטים

### טלוויזיה

### מוזיקה

### תרבות הפופ

### אחר
* **פרס האלוף:** טיילר פרי
* **פרס אייקון האופנה:** טרייסי אליס רוס
* **פרס האייקון לשנת 2020:** ג'ניפר לופז

## הערות שוליים

קטגוריה:פרסי מוזיקה מ-2020
קטגוריה:פרסי מוזיקה
קטגוריה:פרסים טלוויזיוניים
קטגוריה:ארצות הברית: פרסים קולנועיים
דיפלוטומודון

**דיפלוטומודון** (שם מדעי: *Diplotomodon*; מילולית: "שן חותכת כפולה") הוא סוג של דינוזאור תרופוד שחי באמריקה הצפונית במשך הקרטיקון העליון לפני 70 עד 66 מיליון שנה מזמננו. כיום רואים בסוג טקסון מבוטל והמאובנים שלו נחשבים לקרובים לממצאי טירנוזאורוס. עם זאת הוא לא השתייך למשפחת הטירנוזאוריים אלא לקרוביהם - הטירנוזאורים.

הסוג ידוע רק משרידים של שן אחת באורך שלושה סנטימטרים, שהתגלתה בתצורת הורנרסטון  בניו ג'רזי. בסמוך אליו התגלו מספר יצורים ימיים, אשר התקיימו כנראה בים הפנימי המערבי.

במקור השרידים השתייכו לשרידי דג טורף קדום, ומהם קיבל הסוג את שמו בידי ג'וזף ליידי , אשר נתן לסוג את השם *Tomodon* ב-1865. ואולם שם זה הועבר לשם של נחש מקבוצת הדיפסדידיים. השם החדש ניתן בידי ליידי ב-1868 והוא מתייחס לשן הרחבה, השטוחה והסימטרית. רק ב-1980 החוקר אדוארד דרינקר קופ העריך שהסוג הוא של דינוזאור ולא של דג.

החוקר ראלף מולנר  טען ששרידי השן יכולים להיות שייכים למוסזאורוס ולא לטירנוזאור בעוד אחרים ראו בו סוג אח של הדריפטוזאורוס, הקרוב לטירנוזאוריים. כיום רואים בסוג זה מוטל בספק עקב מיעוט הממצאים שיעידו על מקורותיו.

## קישורים חיצוניים

קטגוריה:טירנוזאורים
קטגוריה:טקסונים שנויים במחלוקת
קטגוריה:דינוזאורים שחיו בקרטיקון עליון באמריקה הצפונית
צ'אויאנגזאורוס

**צ'אויאנגזאורוס** (שם מדעי: *Chaoyangsaurus*; מילולית: "הלטאה של צ'או-יאנג") הוא סוג של דינוזאור מתת-סדרת הצרטופסים שחי במשך היורה העליון שלפני 150.8 עד 145.5 מיליון שנה בסין. המאובנים שלו התגלו בעיר צ'או-יאנג בליאונינג ומכאן שמו. הממצאים שלו התגלו בידי החוקרים יאנג ג'ונגג'יין, ג'או שיג'ין, שו שינג ועוד, והסוג תואר ב-1999. הסוג כלל מין בודד - *Chaoyangsaurus youngi*, על שם החוקר יאנג ג'ונגג'יין.

דינוזאור זה היה מראשוני הצרטופסים והיה קטן ובעל עטרה קצרה ומקור מעוקל ונוקשה, באורך של מטר או שני מטרים בלבד ומשקל ממוצע של 12 קילוגרם. כמו מרבית בני קבוצתו היה אוכל צמחים והוא היה דו-רגלי שיכל לנוע במהירות בעת הצורך. הוא דמה מאוד לפסיטקוזאורוס אך היה קל יותר והעטרה שלו הייתה פחות בולטת. למעשה מבנה הראש הזכיר את הפכיצפלוזאורים עם "כיפה" בולטת אך מקומרת מאוד, התחלה של פיצול העטרה המפורסמת אצל דינוזאורים שהשתלשלו ממנו.

הוא חי ברחבי סין הקדומה בקבוצות קטנות וכנראה נלחם ביריביו בעזרת הכיפה הבולטת. הדינוזאור גם הכיל עדויות לנוצות על חלק מגופו, סמוך לגב ומעל זנבו.

## קישורים חיצוניים

קטגוריה:צ'אויאנגזאוריים
בקרה אווירית קדמית

[ממוזער|בקרי אוויר קדמיים של [חיל האוויר המלכותי המכווינים מטוס יורופייטר טייפון בריטי למטרתו במהלך אימון.]]
**בקרה אווירית קדמית** (באנגלית: **Forward Air Control** או בראשי תיבות: **FAC**) היא תחום מקצועי בחילות אוויר, אשר מתמקד בבקרה אווירית בצמוד לחזית הלחימה, תיאום בין כוחות האוויר והקרקע למניעת ירי דו-צדדי ומודיעין זירה בזמן סיוע אוויר קרוב או בעת תקיפה טקטית בסמוך לכוחות.

**בקר אווירי קדמי** הוא קצין, לעיתים איש צוות אוויר בהכשרתו, האחראי על הסדרת המרחב האווירי מעל אזור הקרבות, בניית ושמירת תמונת מצב עדכנית, חלוקת מטרות למטוסי התקיפה והכוונתם לעברם.

בקרי אוויר קדמיים יכולים להיות מוצבים במפקדות שדה, בצמוד לכוחות הקרקע באופן רגלי או על גבי כלי רכב, או בכלי טיס בשמי הזירה.

## דוקטרינה
### נאט"ו
הכישורים והניסיון הנדרשים לבקרי אוויר קדמיים ומפעלי מצייני לייזר מוגדרים בתקן נאט"ו 3797 STANAG. הם עשויים להוות חלק מצוות מאמץ אש או מחוליית בקרת אוויר טקטית, הם עשויים להיות קרקעיים, מוטסים או מוסקים. הם מאומנים לתכנן, לתאם ולכוון סיוע אוויר קרוב. הכשרתם כוללת לוחמה אלקטרונית, דיכוי הגנה אווירית של האויב, פיקוד ושליטה אווירית, שיטות התקפה, טקטיקות, חימוש ואמצעי לחימה.

### בריטניה
ה-FACs בכוחות המזוינים של בריטניה מהווים חלק מצוותי מאמץ אש, כמו גם TACPs המסוגלים לכוון מגוון רחב של תקיפות. הבקרים מגיעים מחיל נחתים המלכותי ומרגימנט חיל האוויר המלכותי. חיל האוויר של הצבא מספק בקרי אוויר קדמיים מוטסים.

### ארצות הברית
מאז 2003 משתמשים הכוחות המזוינים של ארצות הברית במונח "בקר מסוף התקפה משולב" (באנגלית: **Joint Terminal Attack Controller** בקיצור: **JTAC**).

בחיל נחתים מוקצה FAC או JTAC לכל פלוגה. מטלה כזו (שמוגדרת כ-"B-Billet") ניתנת לטייסי הצי לעיתים קרובות מכיוון שהם בקיאים ביותר בנושאי סיוע אוויר קרוב ותורת עליונות אווירית.

בחיל האוויר צוותי בקרת קרב (באנגלית: United States Air Force Combat Control Team, CCT) הם כוחות טקטיים מיוחדים המצוותים לכוחות המבצעים המיוחדים לתמיכה בהשתלבות הממד האווירי במבצע. תפקידם כולל תפעול מנחתים ושדות תעופה קדמיים, פיקוח טיסה, בקרת הסיוע האווירי ויכולות תקשורת קרקע-אוויר-חלל.

### ישראל
בצה"ל פועלים צוותי **"סופ"ה"** (סיוע ותקיפה), צוותי לוחמים ייעודיים המשותפים לזרוע היבשה ולחיל האוויר. הם כוללים חמישה לוחמים: קצין סיוע אווירי (קס”א), קצין שיתוף ארטילרי (קש”א) ושלושה לוחמים בעלי הכשרת מש"ק תקיפה. תפקידם לאתר ולמפות מטרות, ולתאם ולכוון אש ארטילרית, ירי טילים וכלי טיס תוקפים. ההכוונה מתבצעת באופן ישיר, באמצעים טכנולוגיים ובאמצעות מערכות שליטה ובקרה משותפות ליבשה ולאוויר. הצוות אחראי על תכנון והפעלת האש בקרב ועל הקשר בין הכוחות המתמרנים לכוחות סיוע האש. הצוות עתיד להשתלב בכל גדוד מתמרן בצה”ל, ויהיה מוכשר להפעלת כלל יכולות האש במרחב האוגדתי מהיבשה והאוויר.

שיתוף הפעולה בין חיל האוויר לכוחות הקרקע מרוכז במסגרת היחידה לשיתוף פעולה. בשדה הקרב המשולב טייסים מהיחידה משמשים בתפקיד **קצין סיוע אווירי (קס"א)** לכוחות היבשה מרמת הגיס ועד רמת החטיבה.

## ראו גם
* חוליית בקרה אווירית טקטית
*מערך הקישור (חיל התותחנים)
*היחידה לשיתוף פעולה של חיל האוויר הישראלי
*מאמץ האש

## קישורים חיצוניים

## הערות שוליים

קטגוריה:תעופה צבאית
All Shook Up

**All Shook Up** (בעברית: **הכל התנער**) הוא שיר משנת 1957 של הזמר האמריקאי אלביס פרסלי אותו הלחין אוטיס בלקוול.

הסינגל הגיע למקום הראשון במצעד הפזמונים האמריקני ב-13 באפריל 1957, ונשאר בצמרת המצעד במשך שמונה שבועות רצופים. השיר כיכב גם בצמרת מצעד ה-R&B של בילבורד במשך ארבעה שבועות, וכמו גם הגיע לצמרת של מצעד הקאנטרי של בילבורד. 

השיר דורג בעבר במקום ה-352 ברשימת 500 השירים הגדולים בכל הזמנים של רולינג סטון.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי בילי ג'ואל, קריס קריסטופרסון, פול מקרטני, קליף ריצ'רד, וברוס ספרינגסטין.

## קישורים חיצוניים

* מידע על היצירה All Shook Up, באתר Songfacts 

קטגוריה:סינגלים מ-1974
קטגוריה:סינגלים מ-1992
קטגוריה:שירי אלביס פרסלי
קטגוריה:שירים באנגלית
קטגוריה:שירים שנכתבו על ידי אוטיס בלקוול
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת RCA רקורדס
(Let Me Be Your) Teddy Bear

**""** הוא שיר משנת 1957 של הזמר האמריקני אלביס פרסלי אשר בוצע במקור עבור סרט הקולנוע האמריקאי "Loving You" , בו כיכב פרסלי. במהלך הסרט פרסלי מבצע את השיר על המסך. השיר נכתב במקור על ידי קל מאן וברני לו.

הסינגל הגיע למקום הראשון במצעד הפזמונים האמריקני במהלך קיץ 1957 ונשאר בצמרת המצעד במשך שבעה שבועות רצופים. זה היה השיר השלישי מבין ארבעה משיריו של פרסלי שהגיעו לצמרת מצעד הפזמונים האמריקני במהלך 1957. השיר כיכב גם בצמרת מצעד ה-R&B של בילבורד, וכמו גם הגיע לצמרת של מצעד הקאנטרי של בילבורד.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי פאט בון, גלן קמפבל, פול מקרטני, קליף ריצ'רד, ו-ZZ Top.

## קישורים חיצוניים

* עמוד השיר באתר songfacts.com 

קטגוריה:שירי אלביס פרסלי
קטגוריה:שירים באנגלית
קטגוריה:שירים מסרטי קולנוע
קטגוריה:סינגלים בהוצאת RCA רקורדס
Lollipop (שיר, 1958)

"**Lollipop**" הוא שיר פופ שנכתב על ידי יוליוס דיקסון ובוורלי רוס בשנת 1958. בעוד שהשיר הוקלט לראשונה על ידי הצמד רולנד ורובי, היה זה הביצוע של להקת הנשים האמריקנית הקורדטס שהפך לגרסה המצליחה והמוכרת ביותר של השיר אשר היה לאחד מהלהיטים הגדולים של שנות ה-50.

מילות השיר משוות רגשות רומנטיים לסוכרייה על מקל, תוך שימוש בממתק כמטאפורה לאהבה מתוקה.

## רקע
השיר נוצר לאחר שיוליוס דיקסון איחר לפגישת חשובה בה הוא ובוורלי רוס היו אמורים להיפגש עם מוציא לאור של מוזיקה. דיקסון סיפר להם שהוא איחר משום שלבתו נתקעה סוכרייה בשיער, ושאשתו התקשתה להסיר את הסוכריה מהבת שצרחה, ולכן הוא נשאר בבית עד שהילדה נרגעה. הסיפור נתן לרוס השראה ובעקבות כך היא התיישבה ליד הפסנתר ומיד הלחינה את השיר. בוורלי רוס הקליטה בהמשך גרסת דמו לשיר יחד עם השכן שלה בן ה-13 רונלד גאם והיא הופצה תחת שם הבמה "רונלד ורובי" מכיוון שאמה של רוס התעקשה שהיא תשתמש בשם בדוי מטעמי בטיחות, משום שהיא הייתה לבנה ורונלד היה שחור והדבר היה מאוד נדיר במהלך שנות ה-50 בארצות הברית.

חברת התקליטים RCA רכשה את הזכויות להקלטה. הגרסה של השיר בביצוע של רונלד ורובי הצליחה להגיע בשיא למקום ה-20 במצעד הבילבורד הוט 100.

## גרסת הקורדטס

זמן קצר לאחר שהגרסה של רונלד ורובי פורסמה בחרה להקת הנשים האמריקנית הקורדטס לבצע גרסת כיסוי לשיר בסגנון א-קפלה. הגרסה שלהם הפכה ללהיט והיא הצליחה להגיע בשיא למקום השני במצעד הפזמונים האמריקני ולמקום השלישי במצעד ה-R&B של בילבורד. בבריטניה השיר בגרסה של הקורדטס הצליח להגיע בשיא למקום השישי במצעד הפזמונים הבריטי.

## גרסאות אחרות
לאורך השנים ביצעו אמנים רבים גרסאות כיסוי לשיר והוא נכלל במספר רב של סרטים, פרסומות ותוכניות טלוויזיה. אחת ההופעות הבולטות ביותר של השיר היה בסרט "אני והחבר'ה" משנת 1986.

## קישורים חיצוניים

* עמוד השיר באתר songfacts.com 

## הערות שוליים

קטגוריה:סינגלי בכורה מ-1958
קטגוריה:שירים באנגלית
קטגוריה:שירים על שיער
קטגוריה:סינגלים בהוצאת RCA רקורדס
Don't Be Cruel

**Don't Be Cruel** (בעברית: **אל תהי אכזרית**) הוא שיר רוקנרול משנת 1956 שבוצע על ידי הזמר האמריקאי אלביס פרסלי ונכתב על ידי אוטיס בלקוול.

הסינגל הגיע למקום הראשון במצעד הפזמונים האמריקני ב-19 באוגוסט 1956 ונשאר בצמרת המצעד במשך 11 שבועות רצופים.

בשנת 2004 השיר דורג בעבר במקום ה-197 ברשימת 500 השירים הגדולים בכל הזמנים של רולינג סטון.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי ג'רי לי לואיס, להקת Devo, ניל דיאמונד, ובריאן פרי.

## קישורים חיצוניים

* עמוד השיר באתר songfacts.com 

קטגוריה:סינגלים מ-1975
קטגוריה:סינגלים מ-1988
קטגוריה:שירי אלביס פרסלי
קטגוריה:שירים באנגלית
קטגוריה:שירים שנכתבו על ידי אוטיס בלקוול
קטגוריה:שירי רוקבילי
קטגוריה:סינגלים בהוצאת אפיק רקורדס
Tony Hawk's Pro Skater 2

**Tony Hawk's Pro Skater 2** הוא משחק וידאו משנת 2000 שפותח על ידי חברת Neversoft , והופץ על ידי חברת Activision. זהו החלק השני בסדרת משחקי הווידאו של טוני הוק. בעוד שבתחילה, במהלך שנת 2000, המשחק יצא לקונסולת הפלייסטיישן, בהמשך של אותה השנה יצאו גם גרסאות של המשחק ל-Microsoft Windows, Game Boy Color ו-Dreamcast. במהלך 2001 יצאו גם גרסאות של המשחק ל-Mac OS, Game Boy Advance, Nintendo 64 ו-Xbox. לאורך השנים יצאו גם גרסאות של המשחק למכשירי Windows Mobile ו-Windows Phone (במהלך שנת 2006) ולמכשירי iOS (בשנת 2010).

המשחק השתמש במנוע משחק זהה לקודמו עם שיפורים שונים בגרפיקה ובמשחקיות. המשחק מתרחש בסביבה אורבנית תלת־ממדית כאשר ברקע של המשחק מתנגנת מוזיקת פאנק, רוק והיפ הופ. השחקן מסוגל במשחק לבחור להיות אחד ממגוון גולשי סקייטבורד בולטים, לנסוע במסלולים מורכבים על הסקייטבורד ולבצע טריקים שונים באמצעות הסקייטבורד לאורך הדרך, וכמו גם לאסוף חפצים שונים לאורך הדרך.

המשחק זכה לשבחים רבים כאשר יצא במקור לשווקים ונחשב לאחד ממשחקי הווידאו הגדולים בכל הזמנים.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משחקי וידאו משנת 2000
קטגוריה:משחקי נינטנדו 64
קטגוריה:משחקי פלייסטיישן
קטגוריה:משחקי וידאו שפותחו ביפן
קטגוריה:משחקי iOS
What a Time

"**What a Time**" הוא סינגל של הזמרת האמריקאית ג'וליה מייקלס בהשתתפות הזמר האירי נייל הורן, מתוך המיני-אלבום הרביעי שלה, *[[Inner Monologue Part 1]]* (2019). השיר נכתב על ידי מייקלס, ג'סטין טרנטר, קייסי בארת' וריילי קנאפ, והופק על ידי איאן קירקפטריק ו-RKCB. השיר יצא ב-29 במרץ 2019 כסינגל השני מתוך המיני-אלבום. השיר היה מועמד בפרסי בחירת הנוער 2019 בקטגוריית שיתוף הפעולה המוזיקלי הנבחר.

נכון לאפריל 2024, השיר הושמע למעלה מ-724 מיליון פעמים בספוטיפיי.

## כתיבה
"What a Time" תואר כשיר פופ איטי. מבחינה לירית, "What a Time" כונה "אבל על סיום מערכת היחסים". המקהלה, ששרה את השורה "I think of that night in the park, it was getting dark / And we stayed up for hours / What a time, what a time, what a time," תוארה על ידי MTV כ-"עוצמתית".

## הופעות חיות
ב-18 בפברואר 2019, מייקלס והוראן ביצעו את השיר לראשונה בתוכנית הטלוויזיה של ג'יימס קורדן, *[[The Late Late Show with James Corden]]* . ב-15 בינואר 2020, ביצעה מייקלס גרסת סולו לשיר בבית הבלוז של שיקגו על הבמה של הונדה.

## וידאו קליפ
הווידאו קליפ, שבויים על ידי בוני מטה, יצא ב-7 בפברואר 2019. בווידאו קליפ, מוצגים הזמרת ודמות שדומה להורן בדירה זרועה בפרחים, שם השניים נזכרים במערכות יחסים בעבר. נכון לאוקטובר 2021, הווידאו קליפ נצפה למעלה מ-69 מיליון פעמים ביוטיוב.

וידאו קליפ בגרסה אקוסטית יצא ב-28 במרץ 2019. נכון לאוקטובר 2021, הווידאו קליפ נצפה למעלה מ-2 מיליון פעמים ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2018
קטגוריה:סינגלים מ-2019
קטגוריה:שירי ג'וליה מייקלס
קטגוריה:שירי נייל הורן
קטגוריה:דואטים
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים על זמן
קטגוריה:בלדות פופ
קטגוריה:שירי כסף בממלכה המאוחדת
קטגוריה:סינגלים בהוצאת ריפבליק רקורדס
My Boy Lollipop

**My Boy Lollipop** הוא שיר שנכתב באמצע שנות ה-50 על ידי רוברט ספנסר מלהקת הדו-וופ "הקדילקס". השיר הוקלט לראשונה בניו יורק בשנת 1956 על ידי ברבי גיי. גרסה מאוחרת יותר של השיר שהוקלטה בשנת 1964 על ידי הזמרת הג'מייקנית הצעירה מילי סמול  היא הגרסה המצליחה ביותר של השיר שהפכה עם השנים לאחד משירי הסקא הנמכרים ביותר בכל הזמנים.

הסינגל הפך ללהיא ענק במהלך קיץ 1964 ובשיא ההצלחה הגיע למקום השני במצעד הפזמונים האמריקני - באותו העת בה כיכב בצמרת המצעד השיר "I Get Around" של להקת נערי החוף.

## קישורים חיצוניים

* עמוד השיר באתר songfacts.com 

קטגוריה:ערכים שבהם תבנית בריטניקה אינה מתאימה
קטגוריה:שירי 1956
קטגוריה:סינגלים מ-1956
קטגוריה:סינגלים מ-1964
קטגוריה:סינגלים מ-1982
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת איילנד רקורדס
Singing the Blues

**Singing the Blues** הוא שיר פופולרי שנכתב על ידי מלווין אנדסלי ופורסם בשנת 1956. בעוד שהשיר הוקלט לראשונה על ידי מרטי רובינס, ההקלטה המאוחרת יותר של השיר שבוצעה על ידי גאי מיטשל  היא הגרסה המצליחה והידועה ביותר של השיר.

הסינגל הגיע למקום הראשון במצעד הפזמונים האמריקני ב-8 בדצמבר 1956, ונשאר בצמרת המצעד במשך עשרה שבועות רצופים. השיר כיכב גם בצמרת מצעד הפזמונים הבריטי במשך שלושה שבועות לא רצופים.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי פול מקרטני, דין מרטין, ביל היילי, וקליף ריצ'רד.

בישראל השיר מוכר במיוחד בשל שילובו בפסקול הסרט המצליח "אלכס חולה אהבה".

## קישורים חיצוניים

* עמוד השיר באתר songfacts.com 

קטגוריה:שירי ביל היילי
קטגוריה:שירים באנגלית
קטגוריה:שירים על בלוז
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קולומביה רקורדס
צ'ינדזאורוס

**צ'ינדזאורוס** (שם מדעי: *Chindesaurus*) הוא סוג של דינוזאור קדום שחי בתור הטריאס והשתייך למשפחת ההררזאוריים, אחת מראשונות משפחות הדינוזאורים הידועים. בניגוד לרוב ההררזאוריים שחיו באמריקה הדרומית, הוא חי צפונה יותר, בדרום-מערב ארצות הברית במשך הטריאס העליון לפני 230 עד 210 מיליון שנה מזמננו.

הצ'ינדזאורוס התגלה בתצורת צ'ינלה וכן בפארק הלאומי פטריפייד פורסט שבאריזונה. ידועים מספר ממצאים בודדים שכללו שרידי שיניים, חוליות, ירך ועצמות גפיים שונות, אשר הועברו לאוניברסיטת קליפורניה בברקלי. תצורות נוספות התגלו בתצורת קניון קופר  שבניו מקסיקו ומצויים במוזיאון מדע באלבקרקי. הדינוזאור תואר למדע ב-1995 והוא קיבל את שמו מרוח הצ'ינדי (Chindi) - מילה שפירושה "רוח רעה" בשפת הנאוואחו בסיומת "sauros" שפירושה: לטאה/זוחל.

אורך הדינוזאור הגיע ל-2 עד 2.5 מטרים, משקלו עד 50 קילוגרם והוא היה צייד זריז דו-רגלי בעל לסתות חדות וגפיים חזקות ושריריות. מבנה הלסתות מראה שהיה צייד אם כי ייתכן שגם היה מאבות הפרוזאורופודים, כמו גם מאבות התרופודים הציידים. הדינוזאור הקדום חלק את היערות הקדומים עם מיני ארכוזאורים, פייטוזאוריים, דגי ריאות ומספר יצורים קטנים שונים.

## קישורים חיצוניים

קטגוריה:הררזאוריים
קטגוריה:מאובני טקסונים שתוארו ב-1995
קטגוריה:דינוזאורים שחיו בטריאס עליון באמריקה הצפונית
קסאוזאורוס

**קסאוזאורוס** (שם מדעי: *Caseosaurus*; מילולית: "לטאת קייס") הוא סוג של דינוזאור קדום שחי בתור הטריאס והשתייך למשפחת ההררזאוריים הקדומה. דינוזאור זה חי בטריאס העליון שלפני 237 עד 227 מיליון שנה מזמננו והוא התגלה בטקסס, אמריקה הצפונית בניגוד למרבית בני משפחתו שחיו באמריקה הדרומית. הדינוזאור קרוי על שם החוקר האמריקאי ארמין קוולס קייס . הסוג תואר ב-1998 והכיל מין יחיד - *Caseosaurus crosbyensis*.

הקסאוזאורוס הגיע עד לאורך של 2 מטרים ולמשקל 50 קילוגרם בקירוב, ובהתבסס על מבנה אגן הירכיים ועצם הירך שאורכה הגיע ל-141 מילימטרים, נראה שהיה צייד זריז דו-רגלי. סוג זה היה קרוב לצ'ינדזאורוס ושניהם התגלו בדרום ארצות הברית, צפונה בהרבה משאר בני משפחתם. ישנם חוקרים הרואים בשניהם סוגים זהים אך חוקרים אחרים פיצלו אותם.

הדינוזאור התקיים ביערות הקדומים של טקסס לצד מספר ארכוזאורים ודמויי-ארכוזאורים קדומים. אולי הוא חי בחבורות וצד חלק מיצורים אלה.

## קישורים חיצוניים

קטגוריה:הררזאוריים
קטגוריה:דינוזאורים שחיו בטריאס עליון באמריקה הצפונית
קטגוריה:מאובני טקסונים שתוארו ב-1998
גרהאם רוג'רס

**גרהאם רוג'רס** (באנגלית: **Graham Rogers**; נולד ב-17 בדצמבר 1990) הוא שחקן קולנוע וטלוויזיה אמריקאי.

## ביוגרפיה
רוג'רס נולד בווסט צ'סטר, פנסילבניה, לג'ון וסוזן רוג'רס. הוא הרביעי מתוך חמישה ילדים; יש לו אחות גדולה, שני אחים גדולים ואחד צעיר אחד. גרהם למד בתיכון וסט צ'סטר איסט. כשהיה בן שמונה עשרה הוא עבר ללוס אנג'לס, קליפורניה, כדי לקדם את קריירת המשחק שלו.

## קריירה
רוג'רס התפרסם ששיחק בפרסומת של חברת ביטוח למשקים חקלאיים בשורה שהפכה למפורסמת: "האם אוכל לקבל ג'קוזי?". 

הוא הופיע אורח בפרק של סדרת הדרמה של ערוץ TNT "ממפיס ביט". 

בשנת 2012 גילם את סקוט תומאס, תלמיד במגמת הדרמה של קלובר היי, בסרט "Struck by Lightning". 

בשנת 2013 השתתף רוג'רס בתפקיד הנרי איריס בסרט "Crazy Type of Love", הידוע גם בשם "Long Time Gone". לאחר מכן הוא קיבל תפקיד בטלוויזיה כדני מת'סון בסדרת הדרמה של רשת NBC, "מהפכה". 

בשנת 2014 הופיע רוג'רס בסרט ביוגרפי על חייו של הזמר והיוצר בריאן וילסון מהביץ' בויז, "אהבה וחסד" בדמותו של הזמר והמוזיקאי אל ג'רדין (אנ'). בשנה שלאחר מכן השתתף רוג'רס בסרט המותחן העצמאי "היזהר ממה שאתה מבקש" לצד ניק ג'ונאס. באותה שנה היה לו תפקיד ראשי בסדרה הקומית של ערוץ הולו "Resident Advisors" בתפקיד טיילר סטון. כמו כן, בשנת 2015 לוהק רוג'רס לסדרת המתח הטלוויזיונית "קוונטיקו" של רשת ABC. 

בשנת 2017 היה לרוג'רס תפקיד חוזר כסמיטי בעונה החמישית של סדרת דרמת הפשע של שואוטיים, "ריי דונובן". 

ב־2 באפריל 2018 פורסם כי רוג'רס ישחק בתפקיד קבוע בסדרת הטלוויזיה "ריי דונובן" לקראת הבכורה של העונה השישית שלה. בשנת 2018 החל לשחק בסדרת הטלוויזיה הקומית של נטפליקס; "שיטת קומינסקי".

## חייו האישיים
רוג'רס יצא עם השחקנית לוסי הייל, ידיעה שנחשפה על ידה בראיון למגזין "Us Weekly". ביולי 2013 פורסמה שמועה כי בני הזוג סיימו את הקשר לאחר שלושה חודשים.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1991
איאם צ'מני

**איאם צ'מני** (באינדונזית: **Ayam Cemani**) הוא זן נדיר של תרנגול שמוצאו מאינדונזיה. הזן לוקה בהיפרפיגמנטציה שגורמת לרוב חלקי גופו להיות בצבע שחור, כולל הנוצות, המקור והאיברים הפנימיים.

## אטימולוגיה
המילה "איאם" משמעותה "תרנגול" באינדונזית, והמילה "צ'מני" משמעותה "שחור ביסודיות" (עד העצמות).

## היסטוריה
מקור הזן הוא מהאי ג'אווה שבאינדונזיה, שם הוא שימש לצורכי פולחן כבר במאה ה-12.

הגזע תואר לראשונה על ידי מתיישבים קולוניאליים הולנדים, ויובא לראשונה לאירופה בשנת 1998, על ידי המגדל ההולנדי יאן סטיברינק. בתי הגידול המרכזיים של הזן באירופה הם בהולנד, בלגיה, גרמניה, סלובקיה וצ'כיה.

הפילנתרופ הקונגולזי-בלגי ז'אן קיאלה שומר על אוסף של כ-250 עופות כאלו בתוכנית רבייה של התאחדות מגדלי עופות הנוי האפריקאית, והם מרוכזים בקניה וברפובליקה הדמוקרטית של קונגו.

## תיאור
הנוצות, המקור, הכרבולת, הדלדל, הלשון, הבשר ושאר האיברים צבועים בשחור עקב היפרפיגמנטציה ברקמות המכונה פיברומלינוזה (מלניזם). גן זה נמצא גם אצל זנים נוספים של עופות שחורים.

הזכר שוקל 2–2.5 קילוגרמים, והנקבה שוקלת 1.5–2 קילוגרמים. הביצה היא בצבע שמנת, ושוקלת כ-45 גרם.

## קישורים חיצוניים

## הערות שוליים

קטגוריה:חקלאות עופות
קטגוריה:גזעי תרנגולים
בויד הולברוק

**רוברט בויד הולברוק** (באנגלית: **Robert Boyd Holbrook**; נולד ב-1 בספטמבר 1981) הוא שחקן ודוגמן אמריקאי. הוא הופיע בין היתר בסרטים "מילק", "נעלמת", וגילם את סוכן המנהל לאכיפת סמים, סטיב מרפי בסדרת הטלוויזיה של נטפליקס, "נרקוס".

## ביוגרפיה
הולברוק נולד בפרסטונסבורג, קנטקי, בנם של אלן ודון הולברוק.

## קריירה
הולברוק התגלה בזמן שעבד במשרה חלקית כנגר בתיאטרון ג'ני וויילי בקנטקי. הוא הוחתם בסוכנות הדוגמנות עלית בשנת 2001. הוא עבד בסוכנויות דוגמנים אחרות כמו וילהלמינה. הולברוק דגמן עבור המעצבים גוצ'י, ז'אן-פול גוטייה, ורסצ'ה, הוגו בוס, ביל בלאס, קלווין קליין, מוסקינו ומארק ג'ייקובס.
הולברוק והדוגמנית אומהירה מוטה היו נושאי הצילום של הצלמת אלן פון אוניברט בתערוכה שהוצגה בפריז, "אומהירה ובויד".

הוא שחרר סדרת שירים קצרה דרך האתר "Model-Max.com", בליווי איורים של ג'יימי שטראכן.

הולברוק למד משחק בתוכנית המשחק של מייזנר לשנתיים בסטודיו ויליאם אספר. הוא לקח קורסים במשחק מול מצלמה, ועבד עם המורה למשחק טרי קניקרבוקר.

הולברוק הוא גם צלם שעשה עבודה עבור דייוויד ארמסטרונג. הוא גם פסל והציג את עבודותיו בתערוכת האמנות הראשונה שלו, "איש קריות", בגלריה רייר בצ'לסי, ניו יורק בין התאריכים 19 באפריל עד 17 במאי 2008.

הולברוק גילם את דמותו של הסוכן סטיב מרפי, בסדרת הטלוויזיה נרקוס. 

בשנת 2015 שיחק בסרט הקולנוע מרדף לילי בו כיכבו ליאם ניסן ואד האריס.

בשנת 2017 גילם הולברוק את "דונלד פירס", האנטגוניסט בלוגאן - וולברין, סרט ההמשך ל"וולברין". 

בשנת 2019, הולברוק גילם את "תומאס לוקהרט" בסרט המותחן של נטפליקס, "בצל הירח".

בשנת 2022 שיחק בסדרת הטלוויזיה "סנדמן" שיצר אלן היינברג עבור נטפליקס ומבוססת על הקומיקס באותו השם מאת הסופר ניל גיימן.

## חיים אישיים
הולברוק יצא בעבר עם השחקנית אליזבת אולסן. הם התארסו במרץ 2014, אך בינואר 2015 השניים נפרדו ובוטלו אירוסיהם. 

לאחר מכן, נישא לטטיאנה פאג'קוביץ הדנית. לזוג יש בן בשם דיי.

## פילמוגרפיה
### קולנוע

### טלוויזיה

### פרסים ומועמדויות

## קישורים חיצוניים

## הערות שוליים

קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1981
פסוק פונגפאיצ'יט

**פסוק פונגפאיצ'יט** (בתאית: **ผาสุก พงษ์ไพจิตร**; נולדה ב-11 בפברואר 1946) היא כלכלנית תאילנדית, אשר כתבה בין היתר מספר ספרים על שחיתות שלטונית במדינתה.

## ביוגרפיה
פסוק פונגפאיצ'יט למדה באוניברסיטת מונש במלבורן בה סיימה תואר ראשון בשנת 1969 ותואר שני בשנת 1971. היא המשיכה את לימודיה באוניברסיטת קיימברידג' בה סיימה תואר שלישי בשנת 1979.

לאחר חזרה לתאילנד פסוק פונגפאיצ'יט השתלבה בצוות ההוראה של אוניברסיטת צ'ולונגונגקורן והחל משנת 1999 מכהנת כפרופסור בפקולטה לכלכלה.

היא כתבה מספר ספרים על שחיתות שלטונית בתאילנד. בשנת 1997 ספרה זכה בפרס "ספר השנה" של המועצה למחקר לאומי. היא הייתה בין המבקרים הבולטים של ראש הממשלה תאקסין צ'ינוואט. לאור כך היא מונתה ליועצת של קבוצת קצינים שהובילו הפיכה שלטונית, אך סירבה לקבל תפקיד רשמי בממשל החדש.

זכתה בשנת 2017 ביחד עם בעלה, כריס בייקר, ב"פרס פוקואוקה" המוענק עבור תרומה יוצאת דופן למדע, אמנות ותרבות באסיה.

ספריה היו השראה לספרי בלשות של ג'ון בורדט.

## קישורים חיצוניים

* קורות חיים 

## הערות שוליים

קטגוריה:נשים תאילנדיות
קטגוריה:כלכלניות
קטגוריה:בוגרות אוניברסיטת מונש
קטגוריה:בעלות תואר דוקטור מאוניברסיטת קיימברידג'
קטגוריה:סגל אוניברסיטת צ'ולונגונגקורן
קטגוריה:ילידי 1946